คือ ตอนนั้นไม่รู้ตัวเองเลยตัดสินใจกินยาคัมตามเพื่อนไป ตอนนี้ผมไม่อยากมีแล้วคับ ไม่มั่นใจเลย ผมไม่อยากเป็นผู้หญิงขนาดนั้น มีวิธีแก้มั้ยครับ นี่ก็ออกกำลังกายวิดพื้นลดหน้าอกอยู่ครับแต่มันลดน้อยมาก แง อยากเอาออกคับ
สวัสดีค่ะ การใช้ฮอร์โมนเสริมในสาวประเภทสองนั้นจริงๆแล้วควรใช้ภายใต้การดูแลของแพทย์ และผลข้างเคียงหรือผลลัพธ์ที่จะได้ขึ้นอยู่กับว่าเป็นยาหรือฮอร์โมนประเภทใด โดยยาที่นิยมใช้คือ ยา androcure ซึ่งมีตัวยาคือ cyproterone acetate มีฤทธิ์ในการยับยั้งการสร้างฮอร์โมนเพศชาย มักถูกนำมาใช้เพื่อรักษามะเร็งต่อมลูกหมากชนิดที่ไม่สามารถผ่าตัดได้ หากนำมาใช้ในเพศชายปกติ อาจทำให้มีลักษณะต่างๆที่คล้ายกับในเพศหญิงจากที่กล่าวมา ไม่แน่ใจว่ากินยาชนิดใด แล้วตอนนี้อาการที่มีอยู่นั้นเป็นมากน้อยขนาดไหน โดยส่วนใหญ่แล้วถ้าเกิดเป็นขนาดเต้านมที่โตขึ้นมาจากการถูกฮอร์โมนมากระตุ้นนั้น จะไม่สามารถที่จะผ่าเอาออกได้ ก็คืออาจจะต้องหยุดยาแล้วรอดูว่าเต้านมที่มีอยู่จะฝ่อไปเองหรือไม่ แนะนำว่าถ้าไม่สบายใจมาก ควรไปปรึกษาแพทย์ที่รพ.ใกล้บ้านเพื่อตรวจประเมินร่างกายอย่างละเอียดอีกครั้ง ว่ามีลักษณะเพศหญิงใดๆบ้าง แล้วจะรักษาตามอาการ หรือจะชะลอลักษณะเพศหญิงต่างๆเหล่านั้นได้อย่างไร เบื้องต้นแนะนำการหยุดยาคุมไปก่อน และยังสามารถออกกำลังกายเสริมสร้างกล้ามเนื้อได้สม่ำเสมอค่ะ